**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**Օ Ր Ե Ն Ք Ը**

Ընդունված է 2019 թվականի հուլիսի 9-ին

**ՊԵՏԱԿԱՆ ԳՈՒՅՔԻ ՄԱՍՆԱՎՈՐԵՑՄԱՆ 2017-2020 ԹՎԱԿԱՆՆԵՐԻ ԾՐԱԳՐԻ ԿԱՏԱՐՄԱՆ 2018 ԹՎԱԿԱՆԻ ՏԱՐԵԿԱՆ ՀԱՇՎԵՏՎՈՒԹՅՈՒՆԸ ՀԱՍՏԱՏԵԼՈՒ ՄԱՍԻՆ**

Հաստատել պետական գույքի մասնավորեցման 2017-2020 թվականների ծրագրի կատարման 2018 թվականի տարեկան հաշվետվությունը:

|  |  |
| --- | --- |
| **Հանրապետության նախագահ** | **Ա. Սարգսյան** |
| 2019 թ. հուլիսի 23  Երևան  ՀՕ-140-Ն |  |

**ՊԵՏԱԿԱՆ ԳՈՒՅՔԻ ՄԱՍՆԱՎՈՐԵՑՄԱՆ 2017-2020 ԹՎԱԿԱՆՆԵՐԻ ԾՐԱԳՐԻ ԿԱՏԱՐՄԱՆ 2018 ԹՎԱԿԱՆԻ ՏԱՐԵԿԱՆ ՀԱՇՎԵՏՎՈՒԹՅՈՒՆԸ**

**I. ԸՆԴՀԱՆՈՒՐ ԴՐՈՒՅԹՆԵՐ**

1. Պետական գույքի մասնավորեցման ծրագրի կատարման մասին սույն հաշվետվությունը (այսուհետ` Հաշվետվություն) ներկայացվում է «Պետական գույքի մասնավորեցման (սեփականաշնորհման) մասին» օրենքի 12-րդ հոդվածի «բ» ենթակետի համաձայն:

2. Հաշվետվությունն ընդգրկում է 2018 թվականի օրացուցային տարին (այսուհետ` հաշվետու ժամանակահատված):

3. Հաշվետու ժամանակահատվածում գործողության մեջ է եղել «Պետական գույքի մասնավորեցման 2017-2020 թվականների ծրագրի մասին» 2017 թվականի հունիսի 9-ի ՀՕ-95-Ն օրենքը (այսուհետ` Ծրագիր): «Պետական գույքի մասնավորեցման (սեփականաշնորհման) մասին» օրենքի 4-րդ հոդվածի համաձայն՝ «նախորդ ծրագրերի ցանկերում ընդգրկված, սակայն չմասնավորեցված ընկերությունները (ձեռնարկությունները) և «փոքր» օբյեկտները նոր ծրագրի մասն են վերջինիս ուժի մեջ մտնելու պահից»:

4. Հաշվետու ժամանակահատվածում Ծրագրում ընդգրկված օբյեկտներից մասնավորեցվել են ուղղակի ձևով երկու ընկերության պետական սեփականություն հանդիսացող բաժնետոմսերը և մեկ գույք, ինչպես նաև աճուրդով մասնավորեցվել են (գնորդների հետ պայմանագրեր են կնքվել) երկու ընկերության պետական սեփականություն հանդիսացող բաժնետոմսերը:

5. Հաշվետու ժամանակահատվածում մասնավորեցումից ստացված միջոցները կազմել են 213,229 մլն ՀՀ դրամ, որից ընկերությունների և գույքի մասնավորեցումից ստացված միջոցները՝ 179,413 մլն ՀՀ դրամ, նախորդ տարիներին մասնավորեցված «փոքր» օբյեկտներից հաշվետու ժամանակահատվածում տարաժամկետ վճարման ենթակա վճարումներից ստացված միջոցները՝ 33,816 մլն ՀՀ դրամ:

6. Հաշվետու ժամանակահատվածում Հայաստանի Հանրապետության պետական բյուջեի սեփականաշնորհման հաշվին մուտքագրվել է 166,671 մլն ՀՀ դրամ:

7. Համաձայն «Պետական գույքի մասնավորեցման (սեփականաշնորհման) մասին», «Տեղական ինքնակառավարման մասին» Հայաստանի Հանրապետության օրենքում փոփոխություն կատարելու մասին» 2004 թվականի դեկտեմբերի 13-ի ՀՕ-127-Ն և «Հայաստանի Հանրապետության բյուջետային համակարգի մասին» Հայաստանի Հանրապետության օրենքում լրացում և փոփոխություն կատարելու մասին» 2004 թվականի դեկտեմբերի 13-ի ՀՕ-126-Ն օրենքների` 2018 թվականի ընթացքում մասնավորեցումից ստացված միջոցներից համայնքների բյուջեներ փոխանցվել է 46,558 մլն ՀՀ դրամ:

8. Կառավարության որոշումներով սահմանված կարգով յուրաքանչյուր մասնավորեցվող ընկերության և գույքի վերաբերյալ զանգվածային լրատվության միջոցներով, ինչպես նաև Պետական գույքի կառավարման կոմիտեի ինտերնետային կայքում հրապարակվել է համապատասխան տեղեկատվություն:

**II. ԾՐԱԳՐԻ ԻՐԱԳՈՐԾՈՒՄԸ**

**1. ԸՆԿԵՐՈՒԹՅՈՒՆՆԵՐԻ ՄԱՍՆԱՎՈՐԵՑՈՒՄԸ, ՍՏԱՆՁՆԱԾ ՊԱՐՏԱՎՈՐՈՒԹՅՈՒՆՆԵՐԻ ԻՐԱԿԱՆԱՑՈՒՄԸ ԵՎ ԼՈՒԾԱՐՈՒՄԸ**

**9. Աճուրդով մասնավորեցման կատարողականը**

Հաշվետու ժամանակահատվածում աճուրդով մասնավորեցվել են Ծրագրում ընդգրկված երկու ընկերության պետական սեփականություն հանդիսացող բաժնետոմսերը, որոնց մասին տեղեկությունները ներկայացված են սույն օրենքի բաղկացուցիչ մասը կազմող Հավելված 1-ում:

**10. Ուղղակի վաճառքի ձևով մասնավորեցման կատարողականը**

1) Հաշվետու ժամանակահատվածում ուղղակի վաճառքի ձևով մասնավորեցվել են Ծրագրում ընդգրկված երկու ընկերության պետական սեփականություն հանդիսացող բաժնետոմսերը և մեկ գույք:

2) Ուղղակի վաճառքի ձևով մասնավորեցված ընկերության մասին տեղեկությունը ներկայացված է սույն օրենքի բաղկացուցիչ մասը կազմող Հավելված 2-ում:

**11. Մասնավորեցման գործարքների արդյունքում ստանձնած պարտավորությունների կատարողականը**

1) Պետական գույքի մասնավորեցման պայմանագրերով 2018 թվականի ընթացքում ներդրումային, սոցիալական երաշխիքների ապահովման և այլ տիպի պարտավորություններ ստանձնել է 8 գնորդ:

2) Երեք գնորդի կողմից պայմանագրերով ստանձնած ներդրումային պարտավորությունները կազմել են 45 մլն ՀՀ դրամ և 100 000 ԱՄՆ դոլարին համարժեք ՀՀ դրամ: Սոցիալական երաշխիքների ապահովման մասով երկու գնորդ նախատեսել է ստեղծել 119 աշխատատեղ՝ 60 000 ՀՀ դրամ ամսական աշխատավարձով, չորս գնորդ ստանձնել է պրոֆիլի պահպանության պարտավորություններ:

3) Սոցիալական երաշխիքների ապահովման մասով պարտավորությունները կատարել է մեկ գնորդ՝ նախատեսված 20 աշխատատեղի (60 000 ՀՀ դրամ ամսական աշխատավարձով) փոխարեն ստեղծվել է 24 աշխատատեղ (73 000 ՀՀ դրամ ամսական աշխատավարձով)։

4) Երեք գնորդի ստանձնած՝ պրոֆիլի պահպանման պարտավորությունները կատարվել են:

5) Մասնավորեցման պայմանագրերով 2018 թվականի ընթացքում երեք գնորդի նախատեսած ներդրումային և մեկ գնորդի ստանձնած՝ պրոֆիլի պահպանման պարտավորությունները չեն կատարվել։

6) Մասնավորեցված օբյեկտների գնորդների կողմից հաշվետու ժամանակահատվածում կատարման ենթակա ներդրումային պարտավորությունների և սոցիալական երաշխիքների կատարման մասին տեղեկությունները, ըստ առանձին ընկերությունների և օբյեկտների, ներկայացված են սույն օրենքի բաղկացուցիչ մասը կազմող Հավելված 3-ում:

**12. Ընկերությունների լուծարման գործընթացը**

1) «Պետական գույքի մասնավորեցման 2017-2020 թվականների ծրագրի մասին» օրենքի 10-րդ հոդվածի 1-ին կետի համաձայն՝ ծրագրում ընդգրկված ընկերությունները կարող են լուծարվել օրենսդրությամբ սահմանված դեպքերում։

 2) «Պետական գույքի մասնավորեցման (սեփականաշնորհման) մասին» օրենքով սահմանված կարգով ընկերությունները չմասնավորեցվելու դեպքում Կառավարությունը կարող է որոշում ընդունել այդ ընկերությունների լուծարման մասին:

3) Հաշվետու ժամանակահատվածում լուծարման գործընթացում է եղել Ծրագրում ընդգրկված յոթ առևտրային կազմակերպություն:

4) Հաշվետու ժամանակահատվածում նշված կազմակերպություններից երեք կազմակերպության լուծարման գործընթացն ավարտվել է:

5) Հաշվետու ժամանակահատվածում նշված լուծարվող կազմակերպություններում մարվել է 14,188 մլն ՀՀ դրամ կրեդիտորական պարտք, որից Հայաստանի Հանրապետության պետական բյուջե` 3,916 մլն ՀՀ դրամ, համայնքային բյուջե՝ 649,0 հազ. ՀՀ դրամ, աշխատավարձի գծով` 7,364 մլն ՀՀ դրամ, այլ կրեդիտորական պարտքի գծով՝ 2,259 մլն ՀՀ դրամ:

6) Ընկերությունների` հաշվետու ժամանակահատվածում լուծարման գործընթացում լինելու մասին տեղեկությունները ներկայացված են սույն օրենքի բաղկացուցիչ մասը կազմող Հավելված 4-ում:

**2. «ՓՈՔՐ» ՕԲՅԵԿՏՆԵՐԻ ՄԱՍՆԱՎՈՐԵՑՈՒՄԸ**

**13. «Փոքր» օբյեկտների մասնավորեցման կատարողականը**

1) Հաշվետու ժամանակահատվածում «փոքր» օբյեկտ չի մասնավորեցվել:

2) Նախորդ տարիներին մասնավորեցված «փոքր» օբյեկտներից հաշվետու ժամանակահատվածում տարաժամկետ վճարման ենթակա վճարումներից ստացված պետական բյուջեի եկամուտները կազմել են 33,816 մլն ՀՀ դրամ:

**Հավելված 1**

**«Պետական գույքի մասնավորեցման 2017-2020 թվականների ծրագրի կատարման**

**2018 թվականի տարեկան հաշվետվությունը հաստատելու մասին» օրենքի**

**ՏԵՂԵԿՈՒԹՅՈՒՆՆԵՐ**

**Հաշվետու ժամանակահատվածում աճուրդով մասնավորեցված ընկերությունների մասին**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Հ/Հ | Ընկերության (պետական գույքի) անվանումը (ծածկագիրը` ըստ Ծրագրի) | Գտնվելու վայրը | Պետական կառավար-ման մարմնի անվանումը | Կառավարու-թյան որոշման համարը, ամսաթիվը | Աճուրդի անցկաց-ման ձևը | Մեկնար-կային գինը (հազ. դրամ) | Աճուրդի հաղթողի առաջար-կած գինը(հազ. դրամ) | Ընկերության հաշվեկշռում ամրագրված պարտա-վորություն-ները (հազ. դրամ) | Պայմա-նագրի կնքման ամսաթիվը |
| 1 | 2 | 3 | 4 | 5 | 6 | 7 | 8 | 9 | 10 |
| 1. | «Վարդենիսի ստոմատո-լոգիական պոլիկլինիկա» ՓԲԸ (ծածկագիր` 90123) | ՀՀ Գեղարքու-նիքի մարզ, ք.Վարդենիս, Երիտասար-դության փ. 15 | ՀՀ Գեղարքու-նիքի մարզպե-տարան | Կառավարու-թյան 2017 թվականի դեկտեմբերի 7-ի N 1562-Ա որոշում | դասա-կան | 361,0 | 361,0 | 596.0 | 05.02.2018 թ. |
| 2 | «Երառսպա-սարկում» ՓԲԸ (ծածկագիր` 74730) | ք. Երևան, Մ. Խորենացու փ. 26ա | Պետական գույքի կառավար-ման կոմիտե | Կառավարու-թյան 2017 թվականի դեկտեմբերի 7-ի N 1572-Ա որոշում | դասա-կան | 17545,57 | 17545,57 | 2431,0 | 20.02.2018 թ. |

**Հավելված 2**

**«Պետական գույքի մասնավորեցման 2017-2020 թվականների ծրագրի կատարման**

**2018 թվականի տարեկան հաշվետվությունը հաստատելու մասին» օրենքի**

**ՏԵՂԵԿՈՒԹՅՈՒՆՆԵՐ**

**ՀԱՇՎԵՏՈՒ ԺԱՄԱՆԱԿԱՀԱՏՎԱԾՈՒՄ ՈՒՂՂԱԿԻ ՎԱՃԱՌՔԻ ՁԵՎՈՎ ՄԱՍՆԱՎՈՐԵՑՎԱԾ ՕԲՅԵԿՏՆԵՐԻ ՄԱՍԻՆ**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Հ/Հ | Ընկերության (պետական գույքի) անվանումը, ծածկագիրը` ըստ Ծրագրի | Գտնվելու վայրը | Պետական կառա-վարման մարմինը | Կառավա-րության որոշման համարը, ամսաթիվը | Պետական գույքի գնա-հատված արժեքը (հազ. դրամ) | Վաճառ-քի գինը (հազ. դրամ) | Ընկե-րության հաշվե-կշռում ամրա-գրված պարտա-վորություն-ները (հազ. դրամ) | Ներդրումային պարտավորու-թյունների և սոցիալական երաշխիքների մասին՝ ըստ մասնա-վորեցման պայմանագրի | Գնորդը |
| 1 | 2 | 3 | 4 | 5 | 6 | 7 | 8 | 9 | 10 |
| 1 | «Գեո-էկոնոմիկա» ՓԲԸ (ծածկագիր` 62130) | ք. Երևան, Կոմիտասի 49 | Պետական գույքի կառավար-ման կոմիտե | Կառավա-րության 2018 թվականի փետրվարի 15-ի N 153-Ա որոշում | 200 | 200 | 63077,2 | չկա | Աշխատավո-րական կոլեկտիվ |
| 2 | Տաշիրի կինոցանցի գույք (ծածկագիր` 6112) | ՀՀ Լոռու մարզ,  ք. Տաշիր, Վ. Սարգսյան փ., 4-րդ թաղ., 36/1 | Հայաստանի Հանրապետու-թյան մշակույթի նախարա-րություն | Կառավա-րության 2018 թվականի մայիսի 11-ի N 558-Ա որոշում | Տաշիրի կինոցանցին պատկանող «Կինոյի տուն» շենքի վնասվածու-թյան մակարդակը դասվում է 4-րդ աստիճանի և շենքը ենթակա է քանդման | 1 | գույք | Մեկ տարվա ընթացքում ապահովել կինոթատրոնի շենքի քանդման և շինարարական աղբի տեղափոխման, հարակից այգու հիմնման և բարեկարգման աշխատանքների իրականացումը՝ այդ նպատակով կատարելով 32 մլն ՀՀ դրամի ներդրում | Տաշիրի քաղաքային համայնք |
| 3 | «Դիլիջան» մանկական հակատուբեր-կուլյոզային առողջարան ՓԲԸ (ծածկագիր` 90112) | ՀՀ Տավուշի մարզ, ք. Դիլիջան, Օրջոնիկիձեի 5/1 | Պետական գույքի կառավարման կոմիտե | Կառավա-րության 2018 թվականի մարտի 3-ի N 321-Ա որոշում | 134420,4 | 134420,4 | 154 | չկա | Վարձակալ՝ «Առողջ ապագա բժշկական կենտրոն» ՍՊԸ |

**Հավելված 3**

**«Պետական գույքի մասնավորեցման 2017-2020 թվականների ծրագրի կատարման**

**2018 թվականի տարեկան հաշվետվությունը հաստատելու մասին» օրենքի**

**ՏԵՂԵԿՈՒԹՅՈՒՆՆԵՐ**

**ՄԱՍՆԱՎՈՐԵՑՎԱԾ ՕԲՅԵԿՏՆԵՐԻ ԳՆՈՐԴՆԵՐԻ ԿՈՂՄԻՑ**

**ՀԱՇՎԵՏՈՒ ԺԱՄԱՆԱԿԱՀԱՏՎԱԾՈՒՄ ԿԱՏԱՐՄԱՆ ԵՆԹԱԿԱ ՆԵՐԴՐՈՒՄԱՅԻՆ ՊԱՐՏԱՎՈՐՈՒԹՅՈՒՆՆԵՐԻ ԵՎ ՍՈՑԻԱԼԱԿԱՆ ԵՐԱՇԽԻՔՆԵՐԻ**

**ԿԱՏԱՐՄԱՆ ՄԱՍԻՆ**

|  |  |  |  |  |
| --- | --- | --- | --- | --- |
| Հ/Հ | Մասնավորեցված գույքի և գնորդի անվանումը | Նախատեսված պայմանագրային պարտավորությունները | Կատարման ժամկետը | Կատարման ընթացքը |
| 1 | Հրազդանի կինոցանցի «Հրազդան» կինոթատրոնի գույք, Կոտայքի մարզ,  ք. Հրազդան, Սպանդարյան փ. Գնորդ՝ Բագրատ Առաքելյան Պայմանագիր՝225-Մ 20.01.2005 թ. | Պահպանել ընկերության գործունեության պրոֆիլը | 20.01.2018 թ. | Ընկերության գործունեության պրոֆիլը պահպանվել է: |
| 2 | «Գյուղատնտեսական տեխնիկայի փորձարկում և ներդրում» ՓԲԸ ՀՀ Կոտայքի մարզ, ք. Եղվարդ,  Երևանյան 2  Գնորդ՝ «ԱԳՐՈՀՈԼԴԻՆԳ ԱՐՄԵՆԻԱ» ՍՊԸ Պայմանագիր՝ 874-Ու 25.02.2016 թ. | Կատարել 100 000 ԱՄՆ դոլարին համարժեք ՀՀ դրամի չափով ներդրում | 25.02.2018 թ. | Պարտավորությունը չի կատարվել, հաշվարկվել է 20 000 ԱՄՆ դոլարին համարժեք ՀՀ դրամի չափով տուգանք: |
| 3 | «Ռեմդիզել» ՓԲԸ Կոտայքի մարզ, գ. Բալահովիտ Գնորդ՝ «ԲԻԶՆԵՍ-ԼԱՅՆ» ՍՊԸ Պայմանագիր՝ 857-Ու 13.08.2008 թ. | Կատարել 25 000 000 ՀՀ դրամի չափով ներդրում և ապահովել 99 աշխատատեղ | 25.08.2018 թ. | Չի կատարվել, հաշվարկվել է 5 000 000 ՀՀ դրամի չափով տուգանք և 5 940 000 ՀՀ դրամի չափով տուգանք աշխատատեղերը  չապահովելու համար: |
| 4 | «Գուգարք» կարի ԱՄ-ի կազմից առանձնացված «Դարպասի արտադրամաս»-ի գույք   ՀՀ Լոռու մարզ, Դարպաս համայնք Գնորդ՝ «ՎԱԲԱ» ՍՊԸ  Պայմանագիր` 870-Ու 03.02.2014 թ. | ստեղծել 20 աշխատատեղ՝ առնվազն 60 000 ՀՀ դրամ ամսական աշխատավարձով | 31.12.2018 թ. | Ստեղծվել է 24 աշխատատեղ՝ 73 000 ՀՀ դրամ ամսական աշխատավարձով: |
| 5 | «Լեռնամետալուրգիայի ինստիտուտ» ՓԲԸ Գնորդ՝ «Արմենիան Քամփըր Փրոգրամ» ՓԲԸ «Մաքուր երկաթի գործարան» ԲԲԸ Պայմանագիր` 435-Ու 22.10.2002 թ. | Պահպանել ընկերության գործունեության պրոֆիլը | 22.10.2018 թ. | Պահանջվել են լրացուցիչ փաստաթղթեր: |
| 6 | «Ս. Վ. Մալայանի անվան ակնաբուժական կենտրոն» ՓԲԸ ք. Երևան, Ֆուչիկի 30 Գնորդ՝ «Ս. Վ. Մալայանի ակնաբուժական կենտրոն» ՓԲԸ Պայմանագիր` 601-Ու 07.10.2003 թ. | Պահպանել ընկերության գործունեության պրոֆիլը | 07.10.2018 թ. | Կատարվել է: |
| 7 | «Ռադիո» ՓԲԸ-ի 100% բաժնետոմսեր ՀՀ Գեղարքունիքի մարզ, գ. Նորատուս Գնորդ՝ «Միջազգային ռադիոցանց» ՓԲԸ Պայմանագիր` 864-Ու 28.12.2010 թ. | Պահպանել ընկերության գործունեության պրոֆիլը | 29.12.2018 թ. | Կատարվել է: |
| 8 | «Գանձաքար» կինոթատրոնի գույք ՀՀ Տավուշի մարզ, Գանձաքար համայնք, 28 փ., տուն 11 Գնորդ՝ Տավուշի մարզի Գանձաքար համայնք Պայմանագիր` 871-Ու 17.02.2014 թ. | Կատարել 20 000 000 ՀՀ դրամի չափով ներդրում | 31.12.2018 թ. | Հաշտության համաձայնությունը կնքելուց և դատարանի համապատասխան վճռով հաստատվելուց հետո որոշմամբ սահմանված ժամկետում կլուծվի պայմանագիրը։ |

**Հավելված 4**

**«Պետական գույքի մասնավորեցման 2017-2020 թվականների ծրագրի կատարման**

**2018 թվականի տարեկան հաշվետվությունը հաստատելու մասին» օրենքի**

**ՏԵՂԵԿՈՒԹՅՈՒՆՆԵՐ**

**Հաշվետու ժամանակահատվածում լուծարման և սնանկացման գործընթացի մասին**

|  |  |  |  |  |  |
| --- | --- | --- | --- | --- | --- |
| Հ/Հ | Ծածկա-գիրը` ըստ Ծրագրի | Ընկերության անվանումը | Հիմնադրի լիազորություն-ները այլ պետական մարմնից վերապահվել են | Լուծարման մասին Կառավարության որոշման համարը, ամսաթիվը | Լուծարման ընթացքը |
| 1 | 2 | 3 | 4 | 5 | 6 |
| 1. | 90035 | «Էկոսերվիս» ՓԲԸ-ի «Գեոմատա-կարար» ԴՓԲԸ | Պետական գույքի կառավարման կոմիտե | Կառավարության 2012 թվականի հուլիսի 26-ի  N 929-Ա որոշում | Լուծարված: |
| 2. | 62061 | «Գրանիտ» ՓԲԸ | Պետական գույքի կառավարման կոմիտե | Կառավարության 2014 թվականի դեկտեմբերի 11-ի N 1379-Ա որոշում | Լուծարված: |
| 3. | 20904.8 | «Արթիկի նավթամթերք» ՓԲԸ | Պետական գույքի կառավարման կոմիտե | Կառավարության 2016 թվականի սեպտեմբերի 22-ի N 971-Ա որոշում | Լուծարման գործընթա-ցում է: |
| 4. | 90111 | «Օշական» մանկական վերականգնողական  կենտրոն» ՓԲԸ | Պետական գույքի կառավարման կոմիտե | Կառավարության 2017 թվականի օգոստոսի 3-ի N 940-Ա որոշում | Լուծարման գործընթա-ցում է: |
| 5. | 62021 | «Արաքս» ՓԲԸ | Պետական գույքի կառավարման կոմիտե | Կառավարության 2018 թվականի մարտի 15-ի N 266-Ա որոշում | Լուծարման գործընթա-ցում է: |
| 6. | 90100 | «Ագրոսպասարկում» ՓԲԸ | Պետական գույքի կառավարման կոմիտե | Կառավարության 2018 թվականի նոյեմբերի 8-ի N 1268-Ա որոշում | Լուծարման գործընթա-ցում է: |
| 7. | 90105 | «Ընդունելու-թյունների տուն» ՓԲԸ | Պետական գույքի կառավարման կոմիտե | Կառավարության 2018 թվականի մարտի 6-ի N 239-Ն որոշում | Լուծարված: |